google/wiki40b huggingface dataset:
Jacques Attali

Bakgrunn

Attali hadde jødiske foreldre. Faren Simon drev et parfymeri i Alger. Før Algeries uavhengighet flyttet han i 1957 mned sin familie som pied-noir til Paris. Tvillingbroren Bernard var styreformann for Air France fra 1988 til 1993. Begge brødre gikk på lycée Janson de Sailly og var skolekamerater med de franske politikerne Jean-Louis Bianco og Laurent Fabius. 
Attali hadde i 1968 et praktikum ved École nationale d'administration i Nièvre og traff der François Mitterrand for første gang.
Attali, som ble professor og doktor i samfunnsøkonomi fikk også utdannelse fra École polytechnique, Mines ParisTech, Institut d’études politiques de Paris og École nationale d'administration.

Politisk virke

I en alder av 27 ble Attali medlem av det franske statsrådet. I 1972 publisirte han sine to første bøker, og ble prisbelønnet av Académie des Sciences.
Som professor ved universitetet Paris-Dauphine samlet han noen yngre forskere rundt seg, som Yves Stourdzé, grunnlegger av det europeiske forskningsprogrammet EUREKA, Erik Arnoult alias Érik Orsenna som fikk prix Goncourt in 1988 og var spesialrådgiver for Roland Dumas i utenriksministeriet ved Quay d'Orsay. Attali klarte også bringe sammen ledende og jevnbyrdige presonligheter innen journalistikk, vitenskap, show business og finansverdenen. Han fikk utmerkede kontakter, som til Raymond Barre, Jacques Delors, Jean-Luc Lagardère, Antoine Ribaud, Coluche og Michel Serres.
I 1973 ble Attali bedre kjent med François Mitterrand zusammen, og da Mitterrands flyttet inn i Élyséepalasset i 1981 ble Attali hans spesialrådgiver. Dette tilgodeså også Attalis venner Jean-Louis Bianco og Alain Boublil og enkelte unge ENA-absolventer som François Hollande og Ségolène Royal.
I 1982 gikk Attali inn for økonomisk strenghet. Han ble videre Mitterrands «sherpa» for G7-toppmøtene. Han organiserte 200-årsjubileet for den franske revolusjon den 14. juli 1989 og G7-møtet i Paris.
Hvert år utgav han en ny bok, fte skrevet i raskt tempo. 
For hver lørdagskveld organiserte han i François Mitterrands epoke et avtensmåltid i sitt hus i Neuilly. Han redigerte hver kveld sin notis for president Mitterrand om økonomi, kultur, politikk og de siste bøkene han hadde lest eller smakt på.
Under Mitterrands andre syvårige embedstid forlot Attali Élyséepalasset. 
Han ble president for Den europeiske bank for gjenoppbygning og utvikling (EBRD) i London, en institusjon som koordinerte gjenoppbyggingen av økonomien i østeuropeiske land. Vurderingene av hans innsats der spriker. Attali så seg etter en finansskandale tvunget til i tre tilbake fra sitt presidentskap i juli 1993.
Attali ble senere president for er rådgiverfirma spesialisert på de nyere teknologier, og grunnlegger av PlaNet Finance, en internasjonal non-profit-organisasjon for fattigdomsbekjempelse.

Forfatterskap

Attali har utgitt essays, romaner, historiske avhandlinger og biografier (Karl Marx, François Mitterrand). Han har også skrevet teaterstykker og fortellinger for ban, og skrevet som spaltist for magasinet L’Express.
Verdens sprøeste bilrace

Handling

Filmen handler om et ulovlig billøp som går fra kyst til kyst tvers over USA. Mye av konkurransen går ut på å lure trafikkpolitiet. Oppfinnsomheten er stor når det gjelder å snike seg unna politiet og forhåpentlig komme først i mål. I kampen tas alle midler i bruk – alt fra å kle seg ut som leger, med pasient, i en ambulanse til prester i en rød Ferrari og en fyr er overbevist om at han er James Bond (Roger Moore).

Om filmen

Filmen ble godt besøkt på norske kinoer i 1982 og var den niende mest sette filmen det året.
Filmen fikk to oppfølgere: Verdens aller sprøeste bilrace (1984) og Speed Zone! (1989).
Kirkjubæjarklaustur

Landsbyen Kirkjubæjarklaustur (IPA: [ˈcʰɪrcʏˌpajarˌkʰløystʏr], islandsk: Kirkebyerkloster) er et tettsted med rundt 160 innbyggere som ligger sør på Island. Stedet ligger på Hringvegur (vei nummer 1 eller ringveien) mellom Vík í Mýrdal og Höfn. Stedets geografiske plassering er det som gjør Kirkjubærjarklaustur bedre kjent enn andre landsbyer av samme størrelse. Kirkjubæjarklaustur er den eneste plassen mellom disse to tettstedene som har bensinstasjon, bank, postkontor og supermarked.
Turistattraksjoner i nærheten er blant annet Laki-kraterne, Eldgjá og Skaftafell nasjonalpark. En severdighet i nærheten av landsbyen er Kirkjugólf (Kirkegulv) som er et naturlig veidekke bestående av basalt. Disse hellene er egentlig søyler av basalt der bare toppen stikker over jorden, og som navnet tilsier ser de ut som et kirkegulv. Denne lavaformasjonen har et lignende opphav som Giant's Causeway i Irland. Alle disse severdighetene gjør Kirkjubæjarklaustur til et populært mål for turister.

Historie

Før bosettingen av av Island antar man at irske munker bodde i området. Fra 1186 og fram til reformasjonen i 1550 var det et velkjent kloster for benediktinernonner i Kirkjubæjarklaustur. Fossen Systrafoss (på norsk «søstrenes foss») og innsjøen Systravatn (på norsk «søstrenes innsjø») i høylandet ovenfor landsbyen refererer til dette klosteret. Folkeeventyr billedliggjør dette gjennom historier om gode og syndige nonner. Systrastapi (på norsk «søstrenes klippe» ) er stedet der to av klosterets nonner ble begravet etter å ha blitt brent på kjetterbål. Den ene var anklaget for å ha solgt sjelen sin til djevelen, ha tatt brød fra nattverden utenfor kirken, og for å ha hatt kjødelig omgang med menn. Den andre var anklaget for å ha snakket blasfemisk om Paven. Etter reformasjonen ble den andre nonnen frikjent, og det blir sagt at blomster blomstrer på graven hennes, men ikke for den første nonnen. Systravatn har også en myte bundet til klosteret. Tradisjonelt pleide nonnene å bade i innsjøen, og en dag la to nonner merke til en hånd som stakk opp av vannet med en gullring. Da de forsøkte å få tak i ringe ble begge dratt under vann og druknet.
Landsbyen ble godt kjent på Island under utbruddet av vulkanen Lakagígar i 1783. Presten i den lokale kirken, Jón Steingrímsson, ga en preken som ble kjent som «ildprekenen». Sagnet sier at prekenen stoppet lavastrømmen og landsbyen ble reddet i siste øyeblikk. Den nåværende kirken, som ble bygget i 1974, ble bygget til minne for Jón Steingrímsson.
I dag er landsbyen et viktig servicesenter for gårder i området og for turister. Mange folk fra Reykjavík har hytter i nærheten av innsjøen.
Yuecheng

Yuecheng (kinesisk: 越城区; pinyin: Yuèchéng Qū) er et bydistrikt i byprefekturet Shaoxing i provinsen Zhejiang i Folkerepublikken Kina.
Yuecheng har et areal på 336.91 km² og teller 640.000 innbyggere (2004). Det dekker det meste Shaoxings storbyområde.
Sivilpistol

Sivilpistol er en nasjonal skytegren som utøves av klubber tilsluttet Dynamisk Sportsskyting Norge. Reglene er ganske like de som brukes i dynamisk sportsskyting innen International Practical Shooting Confederation, med forskjell at det brukes andre våpenklasser og scoringmetoder. Sivilpistol-konkurranser har vært arrangert i Norge siden midten av 1980-tallet, og det arrangeres norgesmesterskap (NM) i sivilpistol hvert år.
Eugen Fraenkel

Liv og virke

Eugen Fraenkel arbeidet som patolog og bakteriolog ved Eppendorfer Krankenhaus tilknyttet Universitetet i Hamburg, der han oppdaget gasbrannbasillen (Bacillus' fraenkeli, senere kalt clostridium perfringens). Under første verdenskrig gjorde han tjeneste i den tyske hær.
Eugen Fraenkel var gift med Marie (født Deutsch, 1861–1944). De fikk tre barn: Max Fraenkel (1882–1938), Hans Fraenkel (1888–1971) og Margarete Kuttner født Fraenkel (1884–1944). Hans forlot Tyskland for å arbeide som økonom og journalist i Sveits. Max, som var lege i Hamburg, ble utsatt for antisemittisk sjikane og begikk selvmord. Marie mistet livet i konsentrasjonsleiren Theresienstadt, og Margarete, som var flyttet til Berlin, ble myrdet i november 1944 under en av de siste gangene gasskamrene i Auschwitz-Birkenau ble benyttet.
Strategus ajax

Utseende

En middelsstor (22-44 millimeter), kraftig, blank, rødlig til brunsvart hornbille, kroppen mer eller mindre sylindrisk.  Hos denne arten har hannen ikke horn, men forkanten på pronotum er noe oppoverbøyd og framskutt i midten, bak dette uthulet. Pronotum er kraftig punktert i midten foran, ellers glatt og blankt. Hunnen ligner hannen, men uthulingen foran på pronotum er mindre og uten kraftig punktering. Antennene er korte og vifteformede. Dekkvingene er blanke med ganske fine punktrader. Undersiden er kledt med lange, gulaktige hår.

Levevis

Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys.

Utbredelse

Arten er kjent fra Karibia (Cuba og Bahamas).
Aureos Capital

Aureos Capital er et forvaltningsselskap opprettet av Norfund og det britiske CDC Group i 2001, og disse to selskapene eier hver 36,75 prosent av Aureos Capital. 
Aureos forvaltet ved utgangen av 2006 470 millioner dollar fordelt på 19 fond i utviklingsland i Afrika, Mellom-Amerika og Asia. Selskapet spesialiserer seg på investeringer i ekspansjon og managment buy-out i små og mellomstore selskaper, og har 21 kontorer over hele verden. 
Selskapet og fondene er registrert i Mauritius.  Blant annet Jan Borgen i Transparency International har karakterisert Mauritius som et skatteparadis og ment at Norfund gjennom sitt engasjement i Aureos bryter med norsk bistandspolitikk.
Beboelig sone

Beboelig sone (engelsk: habitable zone, HZ) er innen astronomien en region i det ytre rom hvor forholdene er fordelaktige for å opprettholde liv. Det finnes to kriterier som anses nødvendige å oppfylle for at det skal være sannsynlig at liv skal kunne eksistere. Himmellegemet må befinne seg innenfor den beboelige sonen til sin stjerne i et solsystem og dels skal solsystemet befinne seg i en beboelig del av galaksen (forskningen er imidlertid tynn på det sistnevnte punkt). Sonen kalles også «økosfære», «det grønne beltet» eller «gullhårsonen» alt ettersom det er for varmt, for kaldt eller akkurat passe. I vårt eget solsystem anses den beboelige sonen å strekke seg fra 0,95–1,37 astronomiske enheter, noe som innebærer at jorden befinner seg ganske nær den indre grensen.
Planeter og måner er de fremste kandidatene til å være beboelige og dermed kapable til å inneholde utenomjordisk liv. Gliese 581 c, den andre planeten hos den røde dvergstjernen Gliese 581 (ca. 20 lysår fra jorden), er så langt det beste eksempelet på en eksoplanet som ligger i en bane innenfor den teoretisk beboelige sonen som omgir dens stjerne.
Gorgus Coward

Familie

Slekten Coward er av engelsk opprinnelse og kom til Norge på slutten av 1700-tallet. Navnet betyr «kuhyrde» og uttales /kåvard/. Gorgus Cowards foreldre var Gorgus Herman Coward (1877–1939) og Olga Jørgensen (1881–1950). I 1936 ble han gift med Hendy Usterud Andersen, søsteren til jusprofessor Kristen Andersen.
Hans datter Kirsti Coward har vært dommer i Høyesterett.
Hydroprojekt

Hydroprojekt (russisk: Институт Гидропроект – Institut Hidroprojekt) er et russisk selskap for planlegging og design av demninger og kanaler. Hovedkontoret ligger i Moskva, med mange avdelinger rundt i landet. Hydroprojekt og dets forutgående institusjoner har hatt ansvar for planleggingen av de fleste vannkraftverk, irrigasjonskanaler og skipskanaler som er blitt bygget i Sovjetunionen og Russland siden 1930-tallet. De har også tegnet flere høyt profilerte prosjekter i utlandet.

Historie

Dagens Hydroprojekt kan spore sin historie tilbake til planleggingsavdelingen for Moskvakanal-prosjektet på 1930-tallet, og Trust Hydroelektrostroj (russisk: Трест «Гидроэлектрострой»), som ble dannet 9. oktober 1930 for å koordinere byggingen av vannkraftverk i Sovjetunionen under dens første femårsplan. De to organisasjonene, som skiftet navn mange ganger i løpet av årene, ble slått sammen i 1962. De var først underlagt Innenriksdepartementet, men ble i 1950 lagt inn under Energidepartementet.
Noen av instituttets avdelinger, spesielt den i St. Petersburg (Leningrad), kjent som Lenhydroprojekt, har en ennå lengre forhistorie.
Fra 1990-tallet drives instituttet som et datterselskap av Unified Energy System, Russlands nasjonale elektrisitetsselskap.

Kjente prosjekter

Blant de større prosjektene som Hydroprojekt har vært ansvarlige for i det tidligere Sovjetunionen er
de fleste vannkraftverkene i elvene Volga og Kama, de store kraftverkene i elvene Angara og Jenisej i Sibir, Toktoguldemningen i elva Naryn i Kirgisistan, og Nurek- og Rogun-prosjektene i Tadsjikistan, verdens to høyeste demninger. Blant kanalene de har designet er Moskvakanalen, Volga-Donkanalen og Volga-Østersjøkanalen.
Utenfor Sovjetunionen har Hydroprojekt tegnet blant annet Aswandammen i Egypt, Jenpeg-kraftverket i elva Nelson i Canada, Jernporten-prosjektet i Donau og Tehridammen i India.
Scottish Aviation Pioneer

Konstruksjon og utvikling

Pioneer var planlagt for å møte kravene fra Det britiske luftfartsministerium for et lett samband- og ambulansefly. En tre-seters prototype ble bygget og utstyrt med de Havilland Gipsy Queen motor på 240 HK. På grunn av prototypens lave ytelse førte det til at flyet ikke ble bestilt av RAF og Scottish bestemte seg for en utgave med sterkere motor og å satse på det sivile marked
Prototypen til Pioneer II ble utstyrt med en Alvis Leonides motor på 520 HK. og fløy første gang den 5. mai 1950. Pioneer II hadde fremragende STOL-egenskaper og dette resulterte i ordre fra RAF for en modell som ble betegnet som Pioneer C.C.1. Det ble bygget i alt 69 fly, uten at noen ble solgt på det sivile marked.

Flyet i bruk

RAF brukte Pioneer for slike oppgaver som evakuering av sårede under geriljakrigen i Malaysia, i Aden og på Kypros. Med sine uvanlige store flaps var flyet i stand til å operere på korte, upreparerte landingsstriper og kunne ta av på 70 meter og lande på 60 meter. Pioneer forble operativ i et mindre antall frem til 1969. Pioneer ble også brukt av Royal Ceylon Air Force og Royal Malaysian Air Force.
Utsikten (Frognerparken)

Utsikten er en høyde i utkanten av Frognerparken ved grensen til Kirkeveien og like ved Frogner plass i Oslo, i nærheten av herregårdsbygningene til Frogner Hovedgård. På høyden står det en paviljong, kalt Paviljongen på Utsikten, som er formet som et klassisk åttekantet «rundtempel» med søylegang. Taket er en malt kopi i miniatyr av kuppelen over Pantheon-tempelet i Roma, som gjør at rommet føles større enn det egentlig er.
Ifølge tradisjonen i familien Wegner var paviljongen en bryllupsgave fra eieren av Frogner Hovedgård, Benjamin Wegner (1795–1864), til ektefellen Henriette Seyler (1805–1875), og ble bygget på 1820-tallet etter at de ble gift i Nikolaikirken i Hamburg i 1824. Henriette Seyler tilhørte det kjente bankierdynastiet Berenberg i Hamburg som eide Berenberg Bank og var datter av L.E. Seyler samt barnebarn av den kjente sveitsiskfødte teaterlederen Abel Seyler. Hun var også selv en kort periode medeier i Berenberg Bank.
Paviljongen stod ifølge familietradisjonen opprinnelig ved familiens daværende bolig Fossum hovedgård ved Blaafarveværket, som Wegner var leder for, og ble flyttet til Frogner Hovedgård en gang før eller rundt 1840 etter at Wegner ble eier av Frogner Hovedgård i 1836.
I 2010 ble det arrangert en utstilling i paviljongen og det var første gang på nesten femti år at publikum fikk adgang. Paviljongen på Utsikten brukes nå som kunstnerdrevet kunstgalleri.
BinToo GNU/Linux

BinToo GNU/Linux er en tidligere Linuxdistribusjon fra Egypt som var basert på Gentoo. 
Distribusjonen benyttet vindusbehandleren Fluxbox, IceVM og skrivebordsmiljøene GNOME, KDE og Xfce. Distribusjonen hadde 32-biter x86 (i486) som plattform.
Versjon 0.2b ble lansert 14. mai 2006.
Xinbei

Xinbei (kinesisk: 新北区; pinyin: Xīnběi Qū) er et bydistrikt i byprefekturet Changzhou i provinsen Jiangsu i Folkerepublikken Kina.
Det har et areal på 439,16 kvadratkilometer og teller ca. 411.300 innbyggere (2005).
Hohaiuniversitetet, som har hovedsete i Nanjing, har en campus i Xinbei.
See That My Grave Is Kept Clean

Teksten

Well there's one kind of favor I'll ask for you

Well there's one kind of favor I'll ask for you

There's just one kind of favor I'll ask for you

You can see that my grave is kept clean
And there's two white horses following me

And there's two white horses following me

I got two white horses following me

Waiting on my burying ground
Did you ever hear that coffin sound

Did you ever hear that coffin sound

Did you ever hear that coffin sound

Means another poor boy is under the ground
Did you ever hear them church bells toll

Did you ever hear them church bells toll

Did you ever hear them church bells toll

Means another poor boy is dead and gone
And my heart stopped beating and my hands turned cold

And my heart stopped beating and my hands turned cold

And my heart stopped beating and my hands turned cold

And I believe what the father told
And there's one last favor I'll ask for you

And there's one last favor I'll ask for you

And just one last favor I'll ask for you

You can see that my grave is kept clean
Gunvor Hofmo

Biografi

Gunvor Hofmo vokste opp i Oslo sammen med sine foreldre og to søsken. Etter hun fikk stipender reiste hun en del, hovedsakelig til Frankrike hvor hun oppholdt seg i Paris og Bretagne i syv måneder i 1950. Noen år tidligere ble den jødiske flyktningen Ruth Maier, Hofmos venninne, i 1942 deportert og drept i Auschwitz. Dette var kanskje den enkeltepisoden som i særlig grad skulle føre til at Hofmo senere fikk store psykiske problemer. I perioden 1954–1975 var hun flere ganger innlagt på Gaustad psykiatriske sykehus. I hennes senere dikt er krigens lidelser, sorgen over den tapte, skyldfølelsen og sykehustilværelsen tilbakevendende temaer. I 1947 møtte Hofmo lyrikeren Astrid Tollefsen. De to ble etterhvert samboere, og var som åpent lesbiske bemerkelsesverdige kvinner for sin tid. 
Jan Erik Vold har karakterisert Gunvor Hofmo som en av Norges fremste lyrikere, og han gav i 2000 ut en biografi om henne under navnet Mørkets sangerske. Jan Erik Vold var også redaktør for Hofmos Etterlatte dikt og Jeg glemmer ingen. Hofmos psykiske sykdom har vært omtalt i psykiateren Nils Retterstøls bok Store tanker, urolige sinn, og i psykiaters Arne Thorvik sitt lengre essay Stjernene og barndommen: om det vitale hos Gunvor Hofmo.
M*A*S*H sesong 6

Episodene fra sesong 6 (1977–1978) av TV-serien M*A*S*H
The Motherfucking Diva Queen – Transmission vol. 3

The Motherfucking Diva Queen – Traansmission vol. 3 er det siste musikkalbumet med J-Diva og ble utgitt i 2002.
Novus forlag

Novus forlag er et norsk akademisk forlag i Oslo, startet i 1971, som utgir tidsskrifter og bøker. Det utgir bl.a. tidsskriftene Collegium Medievale, Corrientes, DIN, DNVA Årbok, Musikk og tradisjon, Maal og Minne, Namn og Nemne, NOA, Norsk Lingvistisk Tidsskrift, Sosiologi i dag, Sosiologisk årbok og Tidsskrift for kulturforskning.
Musikk i Final Fantasy og Final Fantasy II

Musikken i Final Fantasy (I) og Final Fantasy II ble komponert av Nobuo Uematsu. Disse rollespillene ble gitt ut av Square Co. for Nintendo Entertainment System i henholdsvis 1987 og 1988.
Euliphyra

Utseende

Middelsstore (vingespenn 40-50 millimeter), litt kraftige dagsommerfugler. Oversiden er brun, gjerne med lysere flekker, mens undersiden er ganske blek.

Utbredelse

Slekten er utbredt i Vest- og Sentral-Afrika.
Baglergaten (Tønsberg)

Navnet

Gaten oppkalt etter baglerne som var kong Sverres motstandere. Den gang skolen hadde adskilte jente- og gutteklasser, ble øverste del av Baglergaten opp mot skolen kalt Jentebakken. Tidligere het gaten Østre Slottsbjergstrædet.

Bygninger

Baglergaten 1 er fra 1919 og ble utvidet i 1982. Baglergaten 2-4 er det tidligere lokalet til Sparebanken NOR, bygget i 1984. Politiet flyttet inn i 1994 og stasjonen var hovedkontor for Vestfold politidistrikt og nå for Sør-Øst politidistrikt. Nummer 3, Borgegården er bygget i 1983. Nummer 10, Slottsfjellsterrassen er bygget i 1973. Baglergaten 16 er den tidligere Slottsfjellskolen, tegnet av arkitekt Henrik Thrap-Meyer og oppført i 1884. Den er ombygd i 1923 og pusset opp i 2007 og 2014.
Dvergsolabborer

Systematikk

Den taksonomiske plasseringen av dvergsolabborene har alltid vært omdiskutert. De ble først beskrevet av David Starr Jordan i 1877, som plasserte dem blant cichlidene. Men etter kort tid ble det opprettet en egen familie, Elassomatidae, blant abborfiskene.
George Albert Boulenger mente at disse fiskene var små solabborer, og plasserte dem derfor i familien Centrarchidae i 1895. De forble i denne familien i det meste av det tyvende århundre, selv om mange prøvde å motbevise Boulengers påstand.
På 1980- og 90-tallet mente mange at dvergsolabborene slettes ikke var abborfisker, og kanskje ikke en gang piggfinnefisker. I en artikkel fra 1993 ble det på grunn av en detalj i skjelettet foreslått å plassere Elassoma i den hypotetiske gruppen Smegmamorpha sammen med gjelleåler, multer, stingsild, stiklingfisker og Atherinomorpha.
Flere molekylærgenetiske studier av både nukleær og mitokondriell DNA viser at Elassoma er solabborer og at Smegmamorpha ikke er en naturlig gruppe. Norsk wikipedia følger Nelson (2006) og plasserer dvergsolabborene i egen underorden Elassomatoidei blant piggfinnefiskene.
Norgesmesterskapet i fotball for menn 1970

Norgesmesterskapet i fotball for menn 1970 ble vunnet av Strømsgodset etter seier over Lyn 4–2 den 25. oktober. Målscorere for Strømsgodset var Thorodd Presberg som scoret i det 30. minutt på straffe, og i det 46. minutt, Ingar Pettersen som scoret i det 67. og i det 69. minutt. For Lyn scoret Trygve Christophersen i det 10. og det 37. minutt.

25 744 tilskuere overvar kampen som ble spilt på Ullevaal Stadion i Oslo. Dommer var Einar Røed. Dette var andre gangen Strømsgodset vant et Norgesmesterskap.
Strømsgodsets vinnerlag: Inge Thun, Arild Mathisen, Jan Kristiansen, Tor Alsaker-Nøstdahl, Erik Eriksen, Odd Arild Amundsen, Egil H. Olsen, Bjørn Odmar Andersen, Steinar Pettersen, Thorodd Presberg, Ingar Pettersen; Ole Jonny Friise, Håvard Beckstrøm, Johnny Vidar Pedersen, Sverre Rørvik og Per Rune Wølner.
Lyns lag: Svein Bjørn Olsen, Jan Rodvang, Helge Østvold, Tore Børrehaug, Knut Kolle, Arild Gulden, Andreas Morisbak, Ola Dybwad Olsen, Sven Otto Birkeland, Trygve Christophersen og Jon Palmer Austnes.
Ermland

Ermland (sjeldnere Ermeland, polsk og gammelprøyssisk Warmia) er en historisk region mellom Pommern og Masuria i den nordøstlige delen av Polen. Sammen med Masuria utgjør området i dag det ermlandskmasuriske voivodskap. 
Ermland har vært under dominans av forskjellige stater og folkegrupper opp gjennom historien – hovedsakelig gammelprøysserne, Den tyske orden, Polen og Kongedømmet Preussen. 
I 1242 etablerte den pavelige utsending Vilhelm av Sabina bispedømmet Ermland, som ett av fire som ble Den tyske ordens områder. Blent de mer kjente personer op den ermlandske bispestol i Frauenburg var Lucas Watzenrode (onkel til astronomen Nikolaus Kopernikus som selv ble korherre der), Enea Silvio Piccolomini (den senere pave Pius II), den lærde historiker Martin Cromer, og en av de første og vikigste gestaltere av den europeiske motreformasjonen på Tridentinerkonsilet, kardinal Stanislaus Hosius.
Under prøyssisk styre inngikk Ermland i regjeringsområdet Königsberg, tilsvarende kretsene Braunsberg, Heilsberg, Rössel og Allenstein. Området var 4 249 km² stort og hadde 238 393 innbyggere i 1900, for det meste katolikker, i motsetning til det protesantiske omkransende område i Øst-Prøyssen.
Det forble tysk frem til 1945, da sørlige halvdel av Øst-Prøyssen tilfalt Polen.
Highcomp

HighComp AS er et norsk selskap som jobber med glassfiberarmert polyester (vinylester). Selskapet er spesialisert på produksjon av vakuuminjiserte produkter for bruk offshore/subsea. Produktene brukes til å dekke over oljerelaterte installasjoner for beskyttelse mot overtråling og fallende last/objekter. HighComp AS holder til i Bokn kommune i Rogaland.